

**Anul 2023 – numărul 15**

**10 - 13 aprilie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 10 - 13 aprilie, 2023 3](#_Toc132699542)

[Selecție de Acte normative apărute în Monitorul Oficial al României în perioada 10 - 13 aprilie, 2023 4](#_Toc132699543)

[Comunicate de presă ale Guvernului României 5](#_Toc132699544)

[150 de locuri disponibile în cadrul celei de–a X-a ediții a Programului Oficial de Internship al Guvernului României 2023 5](#_Toc132699545)

[Prim-ministrul Nicolae-Ionel Ciucă: Este important să optimizăm funcționarea întregului lanț de producție și distribuție, de la fermier până la raft, punând în centrul preocupărilor consumatorul român 6](#_Toc132699546)

[Mesajul premierului Nicolae-Ionel Ciucă cu prilejul Paștelui Ortodox 7](#_Toc132699547)

[Informaţie Europeană 8](#_Toc132699548)

[NOUTĂȚI – Informații UTILE 8](#_Toc132699549)

[MDLPA: Sprijin pentru finalizarea proiectelor finanțate din fonduri europene derulate de unitățile administrativ-teritoriale 8](#_Toc132699550)

[PR Vest 2021-2027: Centralizatorul răspunsurilor la observațiile și propunerile primite pentru Ghidul dedicat microîntreprinderilor - apel 2 9](#_Toc132699551)

[Programul URBACT IV: 52 de propuneri de proiecte depuse în cadrul primului apel dedicat rețelelor de planificarea a acțiunilor 10](#_Toc132699552)

[A fost aprobată Ordonanța de urgență care prevede regulile generale de accesare a tuturor fondurilor aferente Politicii de Coeziune 2021-2027 10](#_Toc132699553)

[ADR Vest: Website dedicat Programului Regional Vest 2021-2027 12](#_Toc132699554)

[Informare privind transmiterea raportărilor de către întreprinderile sociale/întreprinderile sociale de inserție 13](#_Toc132699555)

[Consultări publice 13](#_Toc132699556)

[Programul Interreg VI-A România-Ungaria 2021-2027: Ghidului aferent primului apel pentru propuneri de proiecte, lansat în consultare publică 13](#_Toc132699557)

[ANAP a lansat în consultare publică Proiectul de Ordin privind documentația standard pentru contractele de furnizare produse 14](#_Toc132699558)

[Schema de ajutor de stat pentru fermierii afectați de secetă pentru culturi înființate în primăvara anului 2022, în dezbatere publică 14](#_Toc132699559)

[Hotărârea pentru aprobarea schemei privind susținerea producției de cartof de consum, postată în dezbatere publică 16](#_Toc132699560)

[PNRR 17](#_Toc132699561)

[Consultare publică privind implementarea Mecanismului de Redresare și Reziliență 17](#_Toc132699562)

[PNRR: O nouă prelungire a apelului pentru crearea unei rețele de centre de zi pentru copiii expuși riscului de a fi separați de familie 17](#_Toc132699563)

[PNRR: Două apeluri aferente Componentei 12 - Sănătate au fost prelungite! 18](#_Toc132699564)

[PNRR: Instrucțiune privind apelul pentru crearea unei rețele de centre de zi pentru copiii expuși riscului de a fi separați de familie 18](#_Toc132699565)

[Calendarul actualizat al apelurilor PNRR 19](#_Toc132699566)

[Apeluri – Finanțări 19](#_Toc132699567)

[AFIR: A fost publicat ghidul pentru elaborarea Strategiilor de Dezvoltare Locală prin submăsura 19.1 Sprijin pregătitor 19](#_Toc132699568)

[Incubatoare de afaceri pentru studenți, finanțate de MAT 20](#_Toc132699569)

[Youth4Regions: Înscrieri deschise pentru o nouă ediție a concursului dedicat tinerilor jurnaliști! 21](#_Toc132699570)

[Sesiune online destinată apelului privind Memoria europeană 22](#_Toc132699571)

[Informații cu privire la formele de sprijin disponibile pentru crescătorii de bovine - Campania 2023 22](#_Toc132699572)

[Cel de-al doilea apel din cadrul Programului Interreg Europe 2021-2027 este deschis! 24](#_Toc132699573)

[MADR: Sprijin de urgență, în valoare de peste 20 de milioane de euro, pentru producătorii agricoli din sectorul cerealelor 24](#_Toc132699574)

[Din Actualitatea Europeană 25](#_Toc132699575)

[Politica de coeziune a UE: posibilitate de formare pentru studenții la jurnalism și tinerii jurnaliști 25](#_Toc132699576)

[Bursele postdoctorale MSCA: peste 260 de milioane EUR pentru a permite cercetătorilor să desfășoare activități de cercetare de frontieră în întreaga lume 26](#_Toc132699577)

[Comisia Europeană: În următorii 7 ani, FSE+ va investi în dezvoltarea și testarea proiectelor de inovare socială din toate țările membre UE 27](#_Toc132699578)

Repere din agenda publică a conducerii Instituţiei Prefectului - Judeţul Hunedoara   
în perioada 10 - 13 aprilie, 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***10 aprilie*** |
| *Semnarea parteneriatului de colaborare privind educația juridică și educația economică și financiară în unitățile de învățământ preuniversitar din județul Hunedoara.* | ***10 aprilie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***12 aprilie*** |
| *Vizită de lucru în Piața Agroalimentară Centrală din municipiul Deva* | ***12 aprilie*** |
| *Participare la procesiunea religioasă "Drumul Crucii" din Lupeni.* | ***14 aprilie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 10 - 13 aprilie, 2023

**M. Of. nr. 298/10 aprilie 2023**

* Nr. **20305** / **6 Aprilie 2023**, Ministerul Familiei, Tineretului și Egalității de șanse - Ordin pentru modificarea Ghidului specific - Condiții de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C13/I1, componenta 13 - Reforme sociale, investiția I1 - Crearea unei rețele de centre de zi pentru copiii expuși riscului de a fi separați de familie, aprobat prin Ordinul ministrului familiei, tineretului și egalității de șanse nr. 20.898/2022.

**M. Of. nr. 300/10 aprilie 2023**

* Nr. **1354** / **30 Martie 2023**, Ministerul Investițiilor și Proiectelor Europene - Ordin pentru modificarea și completarea Ordinului ministrului fondurilor europene nr. 1.284/2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene.

**M. Of. nr. 303/11 aprilie 2023**

* Nr. **293** / **29 Martie 2023**, Guvernul României - Hotărâre privind modificarea și completarea Hotărârii Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice.
* Nr. **547/C** / **5 Aprilie 2023**, Ministerul Justiției - Ordin privind condițiile de acordare a majorării de 75% din salariul de funcție pentru munca suplimentară prestată în anul 2023 peste programul normal de lucru de către polițiștii de penitenciare.
* Nr. **900** / **10 Aprilie 2023**, Ministerul Transporturilor și Infrastructurii - Ordin privind instituirea unor măsuri preventive de urgență în vederea îmbunătățirii siguranței feroviare.
* Nr. **3908** / **30 Martie 2023**, Ministerul Educației - Ordin privind aprobarea de programe școlare pentru discipline de studiu din învățământul gimnazial și liceal.

**M. Of. nr. 304/11 aprilie 2023**

* Nr. **1286** / **6 Aprilie 2023**, Ministerul Finanțelor - Ordin privind modificarea Ordinului ministrului finanțelor publice nr. 2.909/2016 pentru aprobarea Normelor metodologice privind angajarea și utilizarea fondurilor publice pentru deschiderea de acreditive de către ordonatorii de credite din Ministerul Apărării Naționale, Ministerul Afacerilor Interne și Serviciul Român de Informații.
* Nr. **1287** / **6 Aprilie 2023**, Ministerul Finanțelor - Ordin privind transmiterea situațiilor financiare trimestriale și anuale, precum și a unor raportări financiare lunare centralizate întocmite de instituțiile publice începând cu anul 2023 și pentru modificarea și completarea unor ordine ale ministrului finanțelor publice în domeniul contabilității instituțiilor publice.

**M. Of. nr. 306/11 aprilie 2023**

* Nr. **310** / **5 Aprilie 2023**, Guvernul României - Hotărâre privind organizarea și funcționarea Autorității Feroviare Române - AFER.

**M. Of. nr. 307/11 aprilie 2023**

* Nr. **85** / **11 Aprilie 2023**, Parlamentul României - Lege pentru instituirea zilei de 3 martie ca „Ziua solidarității româno-polone“.

**M. Of. nr. 309/12 aprilie 2023**

* Nr. **832 / 29 Martie 2023**, Ministerul Transporturilor și Infrastructurii - Ordin pentru aprobarea Reglementării aeronautice civile române RACR-AD-CADC, „Certificarea aerodromurilor civile“, ediția 1/2023.

**M. Of. nr. 310/12 aprilie 2023**

* Nr. **86** / **11 Aprilie 2023**, Parlamentul României - Lege pentru modificarea și completarea Ordonanței Guvernului nr. 43/1997 privind regimul drumurilor.
* Nr. **87** / **11 Aprilie 2023**, Parlamentul României - Lege pentru modificarea Legii educației fizice și sportului nr. 69/2000.
* Nr. **88** / **11 Aprilie 2023**, Parlamentul României - Lege pentru modificarea și completarea Legii nr. 227/2015 privind Codul fiscal.
* Nr. **3899** / **28 Martie 2023**, Ministerul Educației - Ordin pentru aprobarea Metodologiei privind organizarea și desfășurarea grupelor de acomodare pentru dobândirea de noțiuni de limbă, cultură și civilizație românească de către elevii care nu au fost înscriși în sistemul de învățământ din România în ultimii doi ani.

**M. Of. nr. 312/12 aprilie 2023**

* Nr. **56** / **5 Aprilie 2023**, Autoritatea Națională de Reglementareîn Domeniul Energiei - Ordin pentru modificarea și completarea Regulamentului de emitere a certificatelor verzi, aprobat prin Ordinul președintelui Autorității Naționale de Reglementare în Domeniul Energiei nr. 4/2015.

**M. Of. nr. 314/13 aprilie 2023**

* Nr. **625** / **5 Aprilie 2023**, Ministerul Dezvoltării, Lucrărilor Publice și Administrației - Ordin pentru aprobarea Normelor metodologice de aplicare a Ordonanței de urgență a Guvernului nr. 18/2009 privind creșterea performanței energetice a blocurilor de locuințe.

**M. Of. nr. 315/13 aprilie 2023**

* Nr. **59** / **5 Aprilie 2023**, Autoritatea Națională de Reglementareîn Domeniul Energiei - Ordin privind aprobarea Procedurii de recuperare a certificatelor verzi emise necuvenit și pentru modificarea Regulamentului de emitere a certificatelor verzi, aprobat prin Ordinul președintelui Autorității Naționale de Reglementare în Domeniul Energiei nr. 4/2015.

**M. Of. nr. 316/13 aprilie 2023**

* Nr. **22 / 12 Aprilie 2023,** Guvernul României - Ordonanță de urgență pentru modificarea și completarea Ordonanței de urgență a Guvernului nr. 15/2022 privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina.
* Nr. **328** / **12 Aprilie 2023**, Guvernul României - Hotărâre pentru modificarea Hotărârii Guvernului nr. 311/2022 privind intensitatea maximă a ajutorului de stat regional în perioada 2022-2027 pentru investiții inițiale.

**M. Of. nr. 319/13 aprilie 2023**

* Nr. **104** / **13 Aprilie 2023**, Parlamentul României - Lege privind aprobarea Ordonanței de urgență a Guvernului nr. 174/2022 pentru modificarea și completarea unor acte normative în domeniul pensiilor private.
* Nr. **23** / **12 Aprilie 2023**, Guvernul României - Ordonanță de urgență privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.
* Nr. **177** / **30 Martie 2023**, Ministerul Sportului - Ordin privind aprobarea Programului național de utilitate publică „Dezvoltarea sportului școlar și universitar“.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

150 de locuri disponibile în cadrul celei de–a X-a ediții a Programului Oficial de Internship al Guvernului României 2023

Programul Oficial de Internship al Guvernului României va continua și în acest an, 150 de stagiari având șansa de a activa în instituțiile administrației publice centrale, în perioada 3 iulie – 31 august 2023.

Tinerii interesați de această oportunitate se vor putea înscrie pe platforma [www.internship.gov.ro](http://www.internship.gov.ro/), în perioada 13 aprilie - 5 mai 2023. Fiecare aplicant va trebui să își creeze un profil de candidat, iar o comisie va analiza dosarele și va organiza interviuri în baza cărora se va face selecția viitorilor interni.

Candidaturile depuse vor fi evaluate în perioada 8 mai – 23 iunie, rezultatele finale urmând a fi publicate pe 26 iunie 2023.

Sunt eligibile pentru a participa la Program persoanele care:

· au împlinit vârsta de 16 ani, dar nu mai mult de 27 ani;

· au cetățenia română;

· cunosc limba română, scris și vorbit;

· au capacitate deplină de exercițiu;

· cunosc cel puțin o limbă străină de circulație internațională;

· au cunoștințe în domeniul IT;

· nu sunt active pe piața muncii;

· nu au absolvit Programul Oficial de Internship al Guvernului României;

· îndeplinesc condițiile specifice prevăzute în fișa de internship a postului pentru care aplică;

· îndeplinesc condițiile generale prevăzute de Legea nr. 176/2018 privind  internshipul, cu modificările și completările ulterioare.

Programul Oficial de Internship facilitează cunoașterea de către stagiari a specificului activității Guvernului României, prin intermediul unor experiențe de lucru în cadrul ministerelor și instituțiilor publice ale administrației publice centrale participante, cu scopul de a le dezvolta abilitățile practice și competențele profesionale.

Toate datele referitoare la procesul de înscriere și admitere se vor regăsi pe platforma [www.internship.gov.ro](http://www.internship.gov.ro/), începând cu data de 13 aprilie 2023.

\*

Prim-ministrul Nicolae-Ionel Ciucă: Este important să optimizăm funcționarea întregului lanț de producție și distribuție, de la fermier până la raft, punând în centrul preocupărilor consumatorul român

Premierul Nicolae-Ionel Ciucă a continuat astăzi consultările cu reprezentanții asociațiilor de fermieri, de procesatori și ai rețelei marilor magazine. La întâlnirea de la Palatul Victoria au participat ministrul Agriculturii, Petre Daea, reprezentanți ai Cancelariei Prim-Ministrului, Autorității Naționale pentru Protecția Consumatorilor, Agenției Naționale de Administrare Fiscală, Consiliului Concurenței.

*"La nivelul Guvernului și al autorităților statului am făcut în aceste zile propria analiză și avem soluții pentru sprijinul fermierilor, al procesatorilor și pentru a ajuta piața laptelui, cu tradiție în România. Este important să optimizăm funcționarea întregului lanț de producție și distribuție, de la fermier până la raft, punând în centrul preocupărilor consumatorul român. Grija noastră este ca toți cetățenii români să aibă acces la produsele necesare pentru un trai decent"*, a afirmat premierul Nicolae-Ionel Ciucă.

Prim-ministrul și ministrul Agriculturii au prezentat măsurile de sprijin identificate la nivelul Guvernului.

Astfel, pentru susținerea fermierilor și a pieței laptelui, vor fi acordate ajutoare financiare în două etape. Primele plăți se vor face începând cu 15 mai 2023 pentru cererile în valoare de 21,6 milioane de euro, depuse de crescătorii de vaci de lapte până la data de 23 martie 2023. Ulterior, va fi organizată o a doua sesiune de depunere a cererilor de plată, plățile urmând să se facă, pentru aceste cereri, în al doilea semestru al anului 2023. Guvernul va pune în acord cu realitățile economice valoarea fondurilor alocate, iar ca urmare a unei mai bune așezări a sumelor acordate sectorului zootehnic, fermierii vor beneficia de compensații în valoare de 22 de milioane de euro, pentru pierderile cauzate de războiul din Ucraina.

De asemenea, pentru susținerea procesatorilor români din industria alimentară, va fi îmbunătățită și adaptată, în termen cât mai scurt, măsura potrivit căreia procesatorii beneficiază  de o primă de 10% din valoarea  producției prelucrate în România. Proiectul de act normativ se află deja în analiza și dezbaterea Parlamentului.

Totodată, pentru a încuraja valorificarea laptelui și o alimentație sănătoasă, Guvernul va extinde și dezvolta ”Programul pentru școli” și ”Masa caldă în școli” începând cu viitorul an școlar. Astfel, vor fi pregătite proiecte de acte normative pentru acordarea de produse lactate copiilor în fiecare zi în care frecventează cursuri școlare, și nu doar de trei ori pe săptămână ca până acum, dar și pentru actualizarea prețului pachetelor de care vor beneficia copiii și fluidizarea procedurilor de achiziție. De asemenea, Guvernul pregătește creșterea numărului de școli în care se acordă o masă caldă sau un pachet alimentar elevilor care frecventează cursurile.

În urma consultărilor derulate la Palatul Victoria, Guvernul, reprezentanții procesatorilor și ai rețelei marilor magazine au convenit o reducere a prețului pentru laptele de consum pe o perioada de șase luni. Această măsura vine în beneficiul consumatorului final și încurajează cererea pe piața laptelui, ceea ce va sprijini implicit fermierii și procesatorii.

*”Mă bucur că am reușit împreună să găsim o serie de soluții care să deblocheze piața laptelui. Știm cu toții însă că avem nevoie de măsuri pe termen lung. La nivelul Guvernului, lucrăm la un program de dezvoltare a sectorului agricol și industriei alimentare care să pună în valoare potențialul României și să garanteze securitatea alimentară cetățenilor noștri”,* a precizat premierul Nicolae-Ionel Ciucă.

Consultările între fermieri, procesatori și rețelele marilor magazine vor continua la nivelul Ministerului Agriculturii.

\*

Mesajul premierului Nicolae-Ionel Ciucă cu prilejul Paștelui Ortodox



Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

MDLPA: Sprijin pentru finalizarea proiectelor finanțate din fonduri europene derulate de unitățile administrativ-teritoriale

Guvernul a aprobat, în ședința de miercuri, 12 aprilie 2023, un **act normativ prin care unitățile administrativ-teritoriale pot solicita, în cursul anului 2023, contractarea de împrumuturi, în condiții favorabile, de la Trezoreria Statului, în limita sumei de 1 miliard de lei, pentru asigurarea cofinanțării proiectelor finanțate din fonduri externe nerambursabile de la Uniunea Europeană, inclusiv pentru finanțarea cheltuielilor neeligibile asociate proiectelor.**

Modalitatea de acordare a împrumuturilor, prevăzută în proiect, soluționează unele probleme urgente ale autorităților administrației publice locale, ținând cont de faptul că, în prezent, sunt în implementare proiecte cu finanțare din fonduri europene nerambursabile care trebuie finalizate până la 31 decembrie 2023. Finalizarea proiectelor va avea ca efect creșterea calității serviciilor publice pentru cetățeni.

„Unitățile administrativ-teritoriale care nu ar putea finaliza proiectele ar fi obligate să restituie sumele alocate, ceea ce ar putea duce inclusiv la intrarea în insolvență”, a declarat ministrul Cseke Attila.

Dobânda aferentă împrumuturilor este ROBOR la 3 luni comunicată de Banca Națională a României în ultima zi lucrătoare a lunii anterioare autorizării împrumutului, la care se adaugă o marjă în funcție de scadența împrumuturilor, astfel 1 punct procentual pentru scadențe de până la 3 ani, inclusiv, respectiv 1,5 puncte procentuale pentru scadențe între 3 și 5 ani, inclusiv, rata dobânzii rezultată rămâne fixă pe toată durata de derulare a împrumutului, cu posibilitatea rambursării anticipate, parțial sau integral.

Creditele contractate conform actului normativ adoptat sunt o excepție de la limita de îndatorare prevăzută prin lege, iar cu scopul de a asigura accesibilitatea la această măsură și pentru localitățile mai mici, actul normativ prevede plafoane în funcție de mărimea localităților. Astfel, **consiliile județene, capitala și sectoarele ei, dar și municipiile reședință de județ vor putea contracta cel mult 7,5 milioane de lei, celelalte municipii 4 milioane, orașele 2 milioane, iar comunele 1,5 milioane de lei.**

**Termenul limită de depunere** la direcțiile generale regionale ale finanțelor publice/administrațiile județene ale finanțelor publice a documentelor necesare pentru a fi transmise Comisiei de autorizare a împrumuturilor locale este **1 august 2023.**

Sursa: MDLPA

\*

PR Vest 2021-2027: Centralizatorul răspunsurilor la observațiile și propunerile primite pentru Ghidul dedicat microîntreprinderilor - apel 2

Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest 2021-2027 a publicat miercuri, 12 aprilie 2023, Centralizatorul răspunsurilor la observațiile și propunerile transmise atât în perioada de consultare publică, cât și ca urmare a webinarului desfășurat în data de 09.03.2023, pentru Ghidul de finanțare aferent Intervenției regionale 1.3.A - Sprijin pentru microîntreprinderi, apelul de proiecte nr. PRV/1.3.A/2, destinat microîntreprinderilor, cu domeniile de activitate aferente serviciilor.

[***Descarcă***](https://www.fonduri-structurale.ro/descarca-document/64037) documentul


[Centralizator\_consultare\_publica\_webinar\_Sprijin\_pentru-microintreprinderi\_apel\_2.pdf](https://www.fonduri-structurale.ro/descarca-document/64037)

Sursa: www.vest.ro

\*

Programul URBACT IV: 52 de propuneri de proiecte depuse în cadrul primului apel dedicat rețelelor de planificarea a acțiunilor

În cadrul primului apel de proiecte din cadrul Programului de Cooperare Teritorială Europeană, URBACT IV, încheiat în data de 31 martie 2023, au fost depuse 52 de propuneri de proiecte, în care participă, în total, un număr de 482 de parteneri din 30 de state.



Potrivit comunicatului oficial, în ierarhia pe state, realizată în funcție de numărul partenerilor, România ocupă locul 5.

Sursa: Facebook URBACT în România

\*

A fost aprobată Ordonanța de urgență care prevede regulile generale de accesare a tuturor fondurilor aferente Politicii de Coeziune 2021-2027

Guvernul României a adoptat, în ședința de astăzi, 12 aprilie 2023, un act normativ care prevede măsuri de uniformizare a accesării celor 46 miliarde de euro de care va beneficia România prin Politica de Coeziune 2021-2027.

Conform comunicatului oficial, prin adoptarea acestui act sunt instituite măsuri pentru integrarea lecțiilor învățate din perioada anterioară de programare 2014-2020, precum măsuri noi în vederea simplificării, reducerii sarcinii administrative, dar și consolidarea capacității autorităților de management de implementare și gestiune a programelor în perioada 2021-2027.

Ordonanța de urgență adoptată prevede:

* asigurarea predictibilității calendarului de lansări la nivel de program pentru beneficiari, astfel încât să se prevină și eventuale suprapuneri de apeluri cu aceeași tematică în perioade similare de timp și publicarea în consultare publică a ghidului solicitantului;
* asigurarea resurselor necesare pentru evaluarea și selecția proiectelor;
* simplificarea modalității de evaluare a proiectelor prin introducerea declarației unice pe care solicitantul o va depune odată cu cererea de finanțare, urmând ca îndeplinirea tuturor criteriilor de eligibilitate să se realizeze în perioada de contractare, când solicitantul trebuie să facă dovada celor declarate prin declarația unică;
* evaluarea conformității administrative este complet digitalizată și se realizează automat prin sistemul informatic pe baza declarației unice generate de acesta.
* evaluarea tehnico-financiară va include un număr redus de criterii și subcriterii, astfel încât acestea să permită selecția mai rapidă, parțial digitalizată și automatizată prin interoperabilitatea diferitelor sisteme informatice care asigură furnizarea de informații despre situația juridică și financiară a potențialilor beneficiari;
* stabilirea unui prag de excelență, care permite unui proiect să fie selectat în mod automat pentru aprobare și contractare;
* eficientizarea și accelerarea procesului de implementare a proiectelor, inclusiv prin îmbunătățirea funcționalităților MySMIS2021/SMIS2021+ prin automatizarea anumitor acțiuni în diversele etape din ciclul de viață al programului/proiectelor;
* introducerea mecanismului specific de monitorizare bazat pe indicatori de etapă, definiți ca repere cantitative sau calitative față de care este apreciat progresul implementării unui proiect;
* consolidarea funcției de monitorizare a proiectelor la nivelul autorității de management/organismului intermediar după caz, elaborarea unui plan de monitorizare, parte a contractului de finanțare, care stabilește o serie de indicatori de etapă pe baza cărora se monitorizează și se evaluează progresul implementării proiectului;
* crearea unui cadru de performanță care să asigure o responsabilizare a părților semnatare a proiectelor, astfel încât, în cazul nerespectării repetate a indicatorilor de etapă și a planului de măsuri de recuperare a întârzierilor, să se permită rețineri din sumele alocate prin proiect și care să poată conduce la rezilierea contractelor. Fondurile rămase disponibile după aplicarea reținerilor financiare rămase definitive se realocă, prin grija autorității de management, pentru proiectele aflate în rezervă sau pentru alte priorități sau către alte acțiuni în cadrul aceleiași priorități, cu respectarea prevederilor legale naționale și europene în vigoare;
* în cadrul procesului de monitorizare a proiectelor, beneficiarul elaborează, trimestrial, Rapoarte de progres, iar autoritatea de management/organismul intermediar elaborează Rapoartele de vizită la fața locului;
* stabilirea aspectelor de formă care nu presupun semnarea unui act adițional la contractul de finanțare (proiect) şi care se realizează prin notificare;
* obligativitatea elaborării Manualului Beneficiarului care să includă prevederi explicite, inclusiv etape, documente și orice informație necesară beneficiarului în relația cu autoritatea de management/organismul intermediar, inclusiv în ceea ce privește managementul financiar, monitorizare, verificarea, autorizarea și rambursarea cheltuielilor, atât pentru perioada de implementare, cât și pentru perioada de durabilitate;
* accelerarea implementării și valorificării măsurilor de interoperabilitate și colaborare între autorități pentru creșterea eficienței și simplificării activităților de verificare a condițiilor de eligibilitate, prin schimbul de informații între autorități, cu efecte pozitive în ceea ce privește reducerea sarcinii administrative a solicitanților de fonduri în etapa de evaluare, selecție și contractare a proiectelor.

Conform ordonanței, în termen de 180 zile calendaristice se va supune aprobării, prin lege, Codul Fondurilor Europene „prin grija Ministerului Investițiilor și Proiectelor Europene”.

**Un sistem informatic nou pentru beneficiari**

De asemenea, un aspect relevant cu privire la aprobarea actului normativ este că în această perioadă se finalizează dezvoltarea sistemului informatic MySMIS2021/SMIS2021+ care stă la baza gestionării fondurilor externe nerambursabile, urmând ca acesta să se interoperabilizeze cu sistemele, bazele de date sau registrele administrate de către autoritățile și instituțiile publice prevăzute în anexa ordonanței de urgență adoptate miercuri.

[***Descarcă***](https://www.fonduri-structurale.ro/descarca-document/64024) documentele

[OUG privind instituirea unor măsuri de simplificare şi digitalizare pentru gestionarea fondurilor europene aferente Politicii de Coeziune 2021-2027.zip](https://www.fonduri-structurale.ro/descarca-document/64024)

Sursa: MIPE

\*

ADR Vest: Website dedicat Programului Regional Vest 2021-2027

Agenția pentru Dezvoltare Regională (ADR) Vest, în calitate de Autoritate de Management, a lansat vineri, 7 aprilie 2023, [***noul website al Programului Regional Vest 2021-2027***](https://www.vest.ro/home), primul program de finanțare descentralizat, care dispune de fonduri europene în valoare de 1,18 miliarde euro pentru investiții în creștere economică, inovare și digitalizare, dezvoltare durabilă și o mai bună calitate a vieții în Regiunea Vest.

Pe noua pagină sunt disponibile informații detaliate despre noul program elaborat și gestionat de ADR Vest în calitate de Autoritate de Management. Sunt prezentate toate prioritățile de finanțare ale PR Vest, utilizatorii pot consulta ghidurile de finanțare lansate în consultare publică și calendarul orientativ al apelurilor de proiecte, vor putea afla noutăți legate de implementarea și stadiul programului sau cum pot lua legătura cu experții ADR Vest pentru îndrumare.

Potrivit comunicatului oficial, pe viitor, roboțelul virtual PRobo îi va ghida pe utilizatorii care doresc să afle dacă pot obține finanțare prin intermediul Programului Regional Vest – opțiunea „PRobo caută finanțare pentru proiectul tău” va fi disponibilă în curând.

În paralel, pe [***pagina Agenției***](https://adrvest.ro/) vor fi publicate informații despre întreaga activitate a Agenției pentru Dezvoltare Regională Vest – toate programele europene gestionate de ADR Vest, cu stadiul și rezultatele lor, și alte proiecte internaționale și inițiative pentru promovarea regiunii.

Sursa: ADR Vest

\*

Informare privind transmiterea raportărilor de către întreprinderile sociale/întreprinderile sociale de inserție

Agenția Națională pentru Ocuparea Forței de Muncă a publicat săptămâna trecută o informare privind transmiterea raportărilor de către întreprinderile sociale/întreprinderile sociale de inserție.

Potrivit prevederilor art. 9 alin (1) lit. b) și c) din Legea nr. 219/2015 privind economia socială, întreprinderile sociale au obligația de a comunica agenţiei județene pentru ocuparea forței de muncă în raza căreia își are sediul social, rapoartele de activitate, respectiv rapoartele sociale anuale privind activitatea desfășurată şi situaţiile financiare anuale.

Potrivit prevederilor art. 13 alin (2) lit. a) și b) din Legea nr. 219/2015 privind economia socială, întreprinderile sociale de inserție au obligația de a comunica agenţiei județene pentru ocuparea forței de muncă în raza căreia își are sediul social, rapoartele de activitate, respectiv rapoartele sociale anuale privind activitatea desfăşurată şi situaţiile financiare anuale.

Raportarea se realizează în termen de 3 luni de la încheierea anului calendaristic, sau după caz, în condițiile legii, în termen de 3 luni de la încheierea exercițiului financiar specific categoriei de persoană juridică.

Modelele rapoartelor se regăsesc [***aici***](https://www.fonduri-structurale.ro/descarca-document/63992), iar modelul extrasului situaţiilor financiare [***aici***](https://www.fonduri-structurale.ro/descarca-document/63993).

Sursa: ANOFM

🏵🏵🏵

Consultări publice

Programul Interreg VI-A România-Ungaria 2021-2027: Ghidului aferent primului apel pentru propuneri de proiecte, lansat în consultare publică

Ministerul Dezvoltării, Lucrărilor Publice și Administrației, în calitate de Autoritate de Management pentru Programul Interreg VI-A România-Ungaria 2021-2027, a lansat în consultare publică vineri, 7 aprilie 2023, Ghidul Aplicantului aferent primului apel de propuneri de proiecte.

**Solicitanți eligibili:**

* Autorități publice;
* Organisme de drept public;
* ONG-uri.

**Suma FEDR**alocată pentru prezentul apel este de **42.817.554 euro**, defalcată după cum urmează:

|  |  |
| --- | --- |
| **Obiective specifice** | **Cofinanțare UE (euro)** |
| O.S 2.2 - Renewable energy | 5,558,763 |
| O.S 2.4 - Risk management | 2,318,977 |
| O.S 2.7 - Biodiversity | 7,366,461 |
| O.S 4.5 - Healthcare | 10,640,394 |
| O.S 4.6 - Culture and tourism | 10,842,062 |
| O.S 6.3 - People-to-people | 6,090,897 |
| **Total** | **42,817,554** |

Activitățile trebuie să fie implementate pe teritoriul următoarelor **8 județe**: Satu Mare, Bihor, Arad, și Timiș din România; Szabolcs-Szatmár-Bereg, Hajdú-Bihar, Békés și Csongrád-Csanád din Ungaria.

Propunerile pot fi transmise la adresa joint.secretariat@brecoradea.ro, până în data de **7 mai 2023**.

[***Descarcă***](https://www.fonduri-structurale.ro/descarca-document/64013) documentele

[Applicants-Guide\_April-2023.zip](https://www.fonduri-structurale.ro/descarca-document/64013)

Sursa: MDLPA

\*

ANAP a lansat în consultare publică Proiectul de Ordin privind documentația standard pentru contractele de furnizare produse

Agenția Națională pentru Achiziții Publice a lansat, săptămâna trecută, în consultare publică Proiectul de Ordin privind documentația standard pentru contractele de furnizare produse.

Propunerile, sugestiile și opiniile celor interesați pot fi formulate și transmise în scris la adresa de e-mail: transparenta.decizionala@anap.gov.ro, până la data de 28 aprilie 2023.

[***Descarcă***](https://www.fonduri-structurale.ro/descarca-document/64016) documentele

[Proiect de Ordin privind documentația standard pentru contractele de furnizare produse.zip](https://www.fonduri-structurale.ro/descarca-document/64016)

Sursa: ANAP

\*

Schema de ajutor de stat pentru fermierii afectați de secetă pentru culturi înființate în primăvara anului 2022, în dezbatere publică

Ministerului Agriculturii și Dezvoltării Rurale a publicat luni, 10 aprilie 2023, în dezbatere publică un proiect de Ordonanță de urgență a Guvernului pentru instituirea unei scheme de ajutor de stat sub formă de grant acordat producătorilor agricoli pentru unele culturi agricole înființate în primăvara anului 2022 și afectate de seceta pedologică din perioada martie – septembrie 2022.

Resursele financiare necesare aplicării schemei sunt în sumă totală de 869.600.000 lei și se asigură din bugetul aprobat Ministerului Agriculturii și Dezvoltării Rurale pe anul 2023.

Schema se acordă următoarelor culturi care au fost afectate de seceta pedologică în grade peste 30% și până la 100% inclusiv, conform proceselor-verbale de constatare și evaluare a pagubelor:

* porumb;
* floarea - soarelui;
* soia;
* mazăre.

Potrivit datelor centralizate din procesele-verbale de constatare și evaluare a pagubelor la culturi agricole, un număr de peste 148.000 de fermieri au fost afectați de seceta pedologică, o suprafață cultivată de peste 1.110.000 ha a fost calamitată parțial, din care peste 705.000 ha cu porumb, peste 360.000 ha cu floarea – soarelui, peste 47.300 ha cu soia și peste 8.100 ha cu mazăre.

Ajutorul de stat sub formă de grant unitar este în cuantum maxim de 1.000 lei/ha aferent unui grad de calamitare de 100%, care este prevăzut în procesul-verbal de constatare și evaluare a pagubelor, pentru oricare dintre culturi.

Dacă procentul de calamitare prevăzut în procesul-verbal de constatare și evaluare a pagubelor este de peste 30% și până la 100%, cuantumul grantului unitar care se poate acorda se diminuează corespunzător.

Schema se aplică pe întreg teritoriul României, iar sumele se plătesc până la data de 31 decembrie 2023.

Beneficiarii sunt eligibili la solicitarea schemei dacă:

* dețin proces-verbal de constatare și evaluare a pagubelor, întocmit până cel târziu la data de 30 noiembrie 2022, inclusiv conform modelului prevăzut în anexa nr. 3 la Regulamentul privind gestionarea situațiilor de urgență generate de fenomene meteorologice periculoase având ca efect producerea secetei pedologice, aprobat prin Ordinul ministrului agriculturii și dezvoltării rurale și al ministrului afacerilor interne nr. 97/63/2020, cu modificările și completările ulterioare, pentru culturile de porumb și/sau floarea – soarelui și/sau soia și/sau mazăre, înființate în primăvara anului 2022 și suprafețele calamitate de seceta pedologică;
* sunt înregistrați în evidențele Agenției de Plăți și Intervenție pentru Agricultură cu cererea unică de plată 2022, din care se identifică culturile înființate în primăvara anului 2022, respectiv porumb și / sau floarea - soarelui, și/sau soia și/sau mazăre precum și suprafețele de teren declarate aferente acestor culturi;
* nu sunt în dificultate, cu excepția beneficiarilor a căror dificultate este cauzată de secetă pedologică și dovedită prin consemnarea în procesele verbale a procentelor de calamitare de peste 30% și până la 100% inclusiv.

Cetăţenii şi instituţiile interesate pot transmite opinii/propuneri/sugestii în termen de 10 zile de la data publicării, pe adresa de e-mail: politici.agricole@madr.ro

Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referă, menţionând data trimiterii şi datele de contact ale expeditorului.

[***Descarcă***](https://www.fonduri-structurale.ro/descarca-document/64017) documentul

[oug-ajutor-stat-culturi-afectate-seceta-mar-sept-2022-.pdf](https://www.fonduri-structurale.ro/descarca-document/64017)

Sursa: MADR

\*

Hotărârea pentru aprobarea schemei privind susținerea producției de cartof de consum, postată în dezbatere publică

Ministerul Agriculturii și Dezvoltării Rurale a lansat joi, 6 aprilie 2023, în dezbatere publică, un proiect de Hotărâre pentru aprobarea schemei „Ajutor de minimis pentru aplicarea programului de susținere a producției de cartof de consum", în anul 2023.

Proiectul vizează acordarea unui ajutor de minimis pentru susținerea producției de cartof de consum, în cadrul Programului de susținere a producției de cartof de consum, în anul 2023.

Suma totală alocată este de 2.960.000 euro, iar cuantumul per beneficiar este de 200 euro/ha. Pentru a obține sprijinul financiar, cultivatorii trebuie să obțină o producție minimă de 15 tone/ha, din care să comercializeze cel puțin 6 tone/ha până la data de 17 noiembrie.

Beneficiarii pot fi din următoarele categorii:

* producătorii agricoli persoane fizice care dețin atestat de producător, valabil până la 31 decembrie 2023;
* producătorii agricoli persoane fizice autorizate, întreprinderi individuale și întreprinderi familiale, constituite potrivit prevederilor Ordonanței de urgență a Guvernului nr. 44/2008;
* producătorii agricoli societăți agricole, constituite potrivit prevederilor Legii nr. 36/1991;
* producătorii agricoli persoane juridice.

Pentru a putea beneficia de sprijin financiar, producătorii agricoli trebuie să respecte următoarele condiții de eligibilitate:

* să utilizeze o suprafață cultivată cu cartof de consum de minimum 0,3 ha inclusiv;
* să obțină o producție de minimum 15 tone/ha de pe suprafața înscrisă în program, din care să comercializeze cel puțin 6 tone/ha până la data de 17 noiembrie a anului de cerere;
* să fie înregistrați în evidențele Registrului agricol deschis la primăriile în a căror rază administrativ-teritorială se află suprafețele cultivate cu cartof de consum, în anul 2023;
* să facă dovada producției minime realizate prin documente justificative, în funcție de forma de organizare, respectiv: copia rapoartelor fiscale de închidere zilnică / factura / fila/filele din carnetul de comercializare.

Cererea de înscriere în program trebuie depusă începând cu data intrării în vigoare a HG și până cel târziu data de 15 mai, inclusiv.

Valorificarea producției se va face până cel târziu la data de 17 noiembrie, inclusiv, iar depunerea documentelor justificative se va realiza până la 20 noiembrie, inclusiv. Ulterior, Direcțiile Agricole Județene transmit situația centralizatoare la MADR – DGBFFE - până la data de 5 decembrie inclusiv.

Cetăţenii şi instituţiile interesate pot transmite opinii/propuneri/sugestii în termen de 10 zile de la data publicării, pe adresa de e-mail: politici.agricole@madr.ro

Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referă, menţionând data trimiterii şi datele de contact ale expeditorului.

[***Descarcă***](https://www.fonduri-structurale.ro/descarca-document/63997) documentul

[hg-minimis-cartof-2023.pdf](https://www.fonduri-structurale.ro/descarca-document/63997)

Sursa: MADR

🏵🏵🏵

PNRR

Consultare publică privind implementarea Mecanismului de Redresare și Reziliență

Comisia Europeană a lansat o consultare publică privind implementarea Mecanismului de Redresare și Reziliență (2020-2024). Aceasta va examina eficacitatea, eficiența, coerența și relevanța progresului său în atingerea obiectivelor Regulamentului RRF și în ce măsură a creat valoare adăugată UE.

Puteți participa la această consultare publică completând [***chestionarul online***](https://ec.europa.eu/info/law/better-regulation/have-your-say/initiatives/13608-Recovery-and-Resilience-Facility-2020-2024-mid-term-evaluation/public-consultation_en).

Chestionarele sunt disponibile în unele sau în toate limbile oficiale ale UE. Puteți completa răspunsurile în oricare din limbile oficiale ale UE.

Potrivit comunicatului oficial, până la momentul actual au fost primite 109 răspunsuri. Cetățenii UE reprezintă cea mai mare categorie de respondenți (65,1%) în cadrul prezentei consultări. De asemenea, în ceea ce privește țara din care provin răspunsurile pe primul loc este Portugalia (52%), urmată de România (7%)

Termenul limită pentru completarea chestionarului este 8 iunie 2023.

Sursa: Comisia Europeană

\*

PNRR: O nouă prelungire a apelului pentru crearea unei rețele de centre de zi pentru copiii expuși riscului de a fi separați de familie

Ministerul Familiei, Tineretului și Egalității de Șanse a publicat vineri, 7 aprilie 2023, Ordinul nr. 20305 privind prelungirea perioadei de depunere a proiectelor finanțate prin Planul Național de Redresare și Reziliență, componenta 13 – Reforme Sociale, investiția I1 – Crearea unei rețele de centre de zi pentru copiii expuși riscului de a fi separați de familie.

**Cererile de finanțare pot fi depuse până pe 10 iunie 2023, ora 23.59.**

Reamintim că **solicitanții eligibili** sunt furnizorii publici de servicii sociale acreditați în condițiile legii, care funcționează la nivelul comunelor, orașelor și municipiilor. Aceștia pot depune proiecte individual sau în parteneriat cu furnizori privați de servicii sociale acreditați din toate regiunile țării.

**Alocarea financiară** totală pentru acest apel de proiecte este de 50.270.000 euro.

Pentru mai multe detalii click [***aici***](https://www.fonduri-structurale.ro/fisa-proiect/23/planul-national-de-redresare-si-rezilienta/586/c13-i1-crearea-unei-retele-de-centre-de-zi-pentru-copiii-expusi-riscului-de-a-fi-separati-de-familie).

Sursa: MFTES

\*

PNRR: Două apeluri aferente Componentei 12 - Sănătate au fost prelungite!

Ministerul Sănătății a publicat luni, 10 aprilie 2023, două instrucțiuni pentru prelungirea perioadei de depunere a proiectelor pentru următoarele apeluri:

* ***„Cabinete de planificare familială”*** din cadrul Componentei 12 - Sănătate, din Planul Național de Redresare și Reziliență al României, Investiția 1. Dezvoltarea infrastructurii medicale prespitalicești, Investiția specifică I1.5

[***Potrivit documentului***](https://www.fonduri-structurale.ro/descarca-document/64001), noul termen limită de depunere este **16 mai 2023, ora 16:00.**

* ***„Secții de terapie intensivă pentru nou-născuți***” din cadrul Componentei 12 - Sănătate, din Planul Național de Redresare și Reziliență al României, Investiția 2. – Dezvoltarea infrastructurii spitalicești publice, Investiția specifică  I2.3.

[***Potrivit documentului***](https://www.fonduri-structurale.ro/descarca-document/64002), noul termen limită de depunere este **16 mai 2023, ora 16:00.**

[Instructiune\_Nr.\_2.\_I1.5\_\_10\_Aprilie\_2023.pdf](https://www.fonduri-structurale.ro/descarca-document/64001)

[Instructiune\_Nr.\_2.\_I2.3\_\_10\_Aprilie\_2023\_\_Prelungire\_termen\_depunere.pdf](https://www.fonduri-structurale.ro/descarca-document/64002)

Sursa: Ministerul Sănătății

\*

PNRR: Instrucțiune privind apelul pentru crearea unei rețele de centre de zi pentru copiii expuși riscului de a fi separați de familie

Ministerul Familiei, Tineretului și Egalității de Șanse a publicat vineri, 7 aprilie 2023, Instrucțiunea nr. 1 privind obținerea unor date și informații privind verificarea beneficiarului real al destinatarului fondurilor din cadrul Planului Național de Redresare și Reziliență, componenta 13 – Reforme Sociale, investiția I1 – Crearea unei rețele de centre de zi pentru copiii expuși riscului de a fi separați de familie. Instrucțiunea a fost publicată în Monitorul Oficial al României, Partea I, nr. 264 din 30 martie 2023.

Potrivit documentului se stabilesc următoarele obligații ale furnizorilor publici de servicii sociale, beneficiari ai finanțării nerambursabile prin PNRR:

1. Să se asigure că destinatarii finali ai fondurilor/contractanții sunt informați cu privire la obligația de a transmite datele și informațiile privind beneficiarii reali ai fondurilor alocate prin PNRR;
2. Să se asigure că documentul corespunzător privind beneficiarul real este transmis de către contractanți la Oficiul Naţional al Registrului Comerţului (ONRC), înainte de semnarea contractelor de achiziție publică. În cazul în care ofertantul declarat câștigător are în structura acționariatului entități juridice străine, declarația privind beneficiarii reali trebuie să conțină datele acelor persoane fizice, cel puțin numele, prenumele și data nașterii, în conformitate cu prevederile Legii nr. 129 din 11 iulie 2019 pentru prevenirea și combaterea spălării banilor și finanțării terorismului, precum şi pentru modificarea şi completarea unor acte normative, cu modificările și completările ulterioare;
3. Să solicite contractanților, cu titlu obligatoriu, înaintea semnării contractelor de achiziții publice, și o declarație pe proprie răspundere, conform prevederilor art. 326 din Codul penal privind falsul în declarații, ce va conține datele despre beneficiarii reali, cel puțin numele, prenumele și data nașterii. Această declarație va fi transmisă Ministerului Familiei, Tineretului și Egalității de Șanse.
4. Să prevadă, în cadrul contractelor de achiziție publică ce vor fi încheiate de aceștia, în calitate de autorități contractante, clauze specifice prin care se instituie obligația contractanților de actualizare a datelor și informațiilor privind beneficiarul real, în mod regulat, de fiecare dată când are loc o modificare a acestora, până la încetarea relațiilor contractuale, sub rezerva aplicării sancțiunilor legale. Destinatarii finali ai fondurilor/contractanţii au obligaţia actualizării informaţiilor cu privire la beneficiarii reali ai fondurilor alocate din PNRR de fiecare dată când are loc o modificare a acestora, sub rezerva aplicării sancţiunilor contravenţionale şi a dizolvării societăţii, în conformitate cu prevederile art. 56 şi 57 din Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările şi completările ulterioare. Orice modificare a informaţiilor privind beneficiarul real intervenită după semnarea contractului de achiziție publică vor fi aduse la cunoștința atât Ministerului Familiei, Tineretului și Egalității de Șanse, cât și a Oficiului Naţional al Registrului Comerţului, pe durata angajamentelor legale încheiate în cadrul PNRR.

[***Descarcă***](https://www.fonduri-structurale.ro/descarca-document/63998) documentele

[Instrucțiunea 1 din 07.2023.zip](https://www.fonduri-structurale.ro/descarca-document/63998)

Sursa: MFTES

\*

Calendarul actualizat al apelurilor PNRR

Ministerul Investițiilor și Proiectelor Europene a publicat vineri, 7 aprilie 2023, calendarul apelurilor PNRR actualizat la data de 6 aprilie 2023.

[***Descarcă***](https://www.fonduri-structurale.ro/descarca-document/63996) documentul

[Calendarul apelurilor PNRR actualizat la data de 06.04.2023.xlsx](https://www.fonduri-structurale.ro/descarca-document/63996)

Sursa: MIPE

🏵🏵🏵

Apeluri – Finanțări

AFIR: A fost publicat ghidul pentru elaborarea Strategiilor de Dezvoltare Locală prin submăsura 19.1 Sprijin pregătitor

Agenția pentru Finanțarea Investițiilor Rurale a publicat luni, 10 aprilie 2023, Ghidul solicitantului aferent submăsurii 19.1 „Sprijin pregătitor” pentru elaborarea Strategiei de Dezvoltare Locală (SDL) din cadrul măsurii 19 Sprijin pentru dezvoltarea locală LEADER, finanțată din Fondul European Agricol pentru Dezvoltare Rurală (FEADR).

Obiectivul principal al acestei submăsuri vizează creșterea capacității de colaborare, necesară pentru elaborarea unor strategii integrate, ceea ce va oferi actorilor locali și reprezentanților din diferite domenii de activitate posibilitatea de a lucra împreună și de a interacționa în favoarea comunităților din teritoriile acoperite de Grupurile de Acțiune Locală (GAL).

Totodată, prin submăsura 19.1 sunt vizate acțiuni de construcție instituțională și de creare de rețele, cu scopul de a pregăti și de a implementa o strategie integrată de dezvoltare locală pentru o anumită zonă.

Sprijinul pregătitor se acordă până la suma maximă de 30.000 de euro, astfel: cheltuieli pentru animarea teritoriului, acordate în funcție de numărul de locuitori existent la nivelul teritoriului vizat, respectiv 0,22 euro/ locuitor, dar care nu vor depăși 15.000 euro și cheltuielile legate de elaborarea strategiei care se vor încadra în cel mult 15.000 de euro, indiferent de mărimea teritoriului și de populația acoperită de SDL.

Sprijinul pentru această submăsură este de 100% nerambursabil. În cadrul acestei submăsuri nu se acordă avans. Rambursarea cheltuielilor eligibile se realizează în maximum două tranșe de plată. Sprijinul pregătitor finanțat în cadrul submăsurii 19.1 se adresează parteneriatelor privat – publice locale pentru elaborarea Strategiei de Dezvoltare Locală.

[***Descarcă***](https://www.fonduri-structurale.ro/descarca-document/64020) documentele

[Ghidul solicitantului pentru submăsura 19.1 Sprijin pregătitor.zip](https://www.fonduri-structurale.ro/descarca-document/64020)

Sursa: AFIR

*Erată: Într-o versiune anterioară a acestei știri erau descrise specificațiile ghidului aferent sM 9.1 - Înființarea grupurilor de producători în sectorul agricol*

\*

Incubatoare de afaceri pentru studenți, finanțate de MAT

Ministerul Antreprenoriatului și Turismului (MAT) va crea o nouă linie de finanțare dedicată, de această dată, studenților antreprenori. Inițiativa a fost susținută și de societățile antreprenoriale studențești, ai căror reprezentanți au participat la consultările organizate miercuri, 12 aprilie 2023, la sediul ministerului, în prezența secretarului de stat Cătălin Canciu și a echipei de conducere a Direcției Generale de Antreprenoriat și Programe de Finanțare (DGAPF), respectiv doamna Camelia Taină și domnul Adrian Panait.

„Tinerii sunt o sursă valoroasă de inovare, iar investițiile în afacerile lor sunt, de fapt, investiții într-un viitor mai bun al României” – a fost unul dintre argumentele care au însoțit expunerea inițiativei MAT, în cadrul ședinței. Drept urmare, posibilitatea de a finanța societăți nou înființate ale studenților, masteranzilor, doctoranzilor, dar chiar și ale proaspăt absolvenților, prin intermediul programului dedicat incubatoarelor tehnologice și de afaceri, a prezentat un mare interes în rândul invitaților.

Din punct de vedere tehnic, proiectul de program își propune să faciliteze, astfel, înfiinţarea de noi incubatoare de afaceri sau dezvoltarea celor existente de către universități acreditate din România, precum și crearea unei reţele de incubatoare de afaceri în țara noastră de către mediul universitar, care va permite în principal:

* crearea unui mediu de afaceri favorabil dezvoltării şi creşterii IMM-urilor înființate de studenți în an terminal și/sau masteranzi/doctoranzi, absolvenți în ultimii 3 ani;
* promovarea culturii antreprenoriale şi îmbunătăţirea performanţelor manageriale ale studenților în an terminal / masteranzi/doctoranzi și absolvenților în ultimii 3 ani;
* consolidarea unui sector privat dinamic, capabil să facă faţă forţelor concurenţiale şi competiţiei internaţionale;
* creşterea numărului de activităţi economice competitive, întărirea climatului investiţional, precum şi reducerea ratei şomajului în rândul absolvenților de studii superioare;
* dezvoltarea mediului economic local, regional, naţional şi internaţional, prin utilizarea mai eficientă a potenţialului economic şi uman existent în zonă;
* înfiinţarea şi dezvoltarea de IMM-uri inovative, capabile să utilizeze în mod eficient resursele existente şi care, la finalul perioadei de incubare, se vor afla într-o situaţie stabilă din punct de vedere financiar;
* crearea unei relaţii eficiente între mediul universitar şi cel antreprenorial;
* dezvoltarea unei infrastructuri de afaceri capabile să facă faţă presiunilor concurenţiale;
* favorizarea accesului IMM-urilor incubate la informaţii, servicii de consultanţă profesională, surse de finanţare, precum şi la cursuri de management și antreprenoriat;
* promovarea unei cooperări strânse între principalii parteneri la nivel naţional, regional şi local pentru realizarea unei dezvoltări economice susţinute.

În urma discuției aplicate și interactive între cei prezenți la întâlnire, s-a stabilit elaborarea unei forme inițiale de procedură de implementare a viitoarei măsuri de sprijin. Potrivit comunicatului oficial, documentul urmează să fie lansat, spre consultare publică, până la jumătatea lunii aprilie.

Sursa: MAT

\*

Youth4Regions: Înscrieri deschise pentru o nouă ediție a concursului dedicat tinerilor jurnaliști!

Comisia Europeană a lansat luni, 10 aprilie 2023, cea de-a 7-a ediție a concursului Youth4Regions pentru studenți la jurnalism și tinerii jurnaliști.

Youth4Regions este programul prin care Comisia îi ajută pe studenții la jurnalism și pe tinerii jurnaliști să înțeleagă ce acțiuni întreprinde UE în regiunea lor. Peste 170 de persoane din întreaga Europă au urmat acest program de la lansarea sa, în 2017.

În urma unei selecții, 37 de studenți la jurnalism și tineri jurnaliști vor călători la Bruxelles, unde, timp de o săptămână în octombrie 2023, vor urma cursuri de formare profesională, vor beneficia de mentorat din partea unor jurnaliști cu experiență alături de care vor lucra în sala de presă și vor vizita instituțiile UE și canale mass-media.

Câștigătorii vor participa și la concursul pentru Premiul Megalizzi – Niedzielski pentru jurnaliștii în devenire, care va fi acordat la 11 octombrie 2023. Comisia le va acoperi participanților toate costurile legate de participarea la program.

Perioada de înscriere se va încheia în data de 10 iulie 2023.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/749/concursul-youth4regions-editia-7).

Sursa: Reprezentanța Comisiei Europene în România

\*

Sesiune online destinată apelului privind Memoria europeană

Rețeaua punctelor naționale de contact pentru Programul Cetățeni, Egalitate, Drepturi și Valori organizează în cadrul CERV Citizens` Forum **o sesiune destinată apelului privind Memoria europeană** (CERV-2023-CITIZENS-REM) în data de **13 aprilie 2023,între orele 13.00 - 15.00 ora României.**

CERV Citizens` Forum își propune prin evenimentele sale să ofere organizațiilor, asociațiilor, autorităților publice și altor entități interesate șansa de a elabora/dezvolta/implementa împreună proiecte în cadrul Programului CEDV.

Cu această ocazie va fi prezentat apelul de proiecte și vor fi create oportunități pentru schimb de idei și experiențe cu comunitatea internațională; de asemenea, evenimentul își propune să ajute organizațiile să identifice idei de proiect sau un partener pentru un proiect anume.

În cadrul CERV Citizens` Forum vor fi organizate ateliere, moderate de un reprezentant al punctelor de contact, la care părțile interesate pot alege liber să se alăture și să obțină informații sau să identifice parteneri.

Sesiunea este organizată online și se va desfășura în limba engleză.

Înscrierea la eveniment poate fi realizată [***aici***](https://eu.jotform.com/euform/cerv-forum). Link-ul de conectare va fi transmis ulterior persoanelor înscrise la eveniment.


Mai multe detalii referitoare la acest apel regăsiți [***aici***](https://www.fonduri-structurale.ro/alte-finantari/705/eacea-apel-de-propuneri-privind-memoria-europeana).

Sursa: CEDV

\*

Informații cu privire la formele de sprijin disponibile pentru crescătorii de bovine - Campania 2023

Ministerul Agriculturii și Dezvoltării Rurale a publicat săptămâna trecută informații cu privire la formele de sprijin disponibile pentru crescătorii de bovine, derulate în anul 2023. Informațiile pot fi consultate în tabelul de mai jos:



Sursa: MADR

\*

Cel de-al doilea apel din cadrul Programului Interreg Europe 2021-2027 este deschis!

Luna trecută a fost lansat cel de-al doilea apel din cadrul Programului Interreg Europe 2021-2027.

Programul Interreg Europe sprijină schimbul și transferul de experiență, abordări inovatoare și consolidarea capacităților între autoritățile publice și alte organizații relevante pentru politici din Europa, în vederea îmbunătățirii instrumentelor lor de politică de dezvoltare regională.

Domeniile prioritare sunt:

* Smart;
* Green;
* Connected;
* Social;
* Citizens;
* Governance.

Bugetul total al apelului este de 130 milioane de euro.

Termenul limită de depunere este 9 iunie 2023.

Pentru mai multe informații puteți consulta rubrica noastră de [***alte finanțări***](https://www.fonduri-structurale.ro/alte-finantari/747/interreg-europe-2021-2027-cel-de-al-doilea-apel-de-proiecte).

Sursa: Interreg România

\*

MADR: Sprijin de urgență, în valoare de peste 20 de milioane de euro, pentru producătorii agricoli din sectorul cerealelor

În Jurnalul Oficial al Uniunii Europene din data de 05 aprilie 2023 a fost publicat [***Regulamentul de punere în aplicare (UE) 2023/739***](https://www.fonduri-structurale.ro/descarca-document/63983)al Comisiei din 4 aprilie 2023 de prevedere a unei măsuri de sprijin de urgență pentru sectorul cerealelor și cel al semințelor oleaginoase din Bulgaria, Polonia și România.

Prin acest Regulament se pun la dispoziția Bulgariei, Poloniei și României ajutoare din partea Uniunii în cuantum total de 56.300.000 euro pentru instituirea unei măsuri de sprijin de urgență pentru sectorul cerealelor și semințelor oleaginoase.

România a primit un cuantum total de 10.050.000 euro care va fi suplimentat, din bugetul național, cu alte 10.050.000 euro.

**Suma totală de 20.100.000 euro va fi acordată producătorilor agricoli din sectorul cerealelor, pentru cheltuieli angajate cu depozitarea în spații de depozitare proprii sau la terți, a producției proprii de grâu din recolta anului 2022.**

„Cele 20 de milioane de euro vor fi repartizate doar fermierilor care au cultivat grâu și dețin stocuri, este exclusă susținerea acelora care se ocupă de comercializarea cerealelor”, a afirmat ministrul Petre Daea.

**Beneficiarii** acestui sprijin de urgență sunt:

* producători agricoli persoane fizice;
* producători agricoli persoane fizice autorizate, întreprinderi individuale și întreprinderi familiale constituite potrivit prevederilor Ordonanței de urgență a Guvernului nr. 44/2008  aprobată cu modificări și completări prin Legea nr. 182/2016, cu modificările și completările ulterioare;
* producători agricoli persoane juridice, indiferent de statutul lor juridic sau de modul lor de organizare, societățile agricole organizate în conformitate cu Legea nr.36/1991 privind societățile agricole si alte forme de asociere in agricultura, cu modificările și completările ulterioare, societățile comerciale organizate în conformitate cu Legea nr.31/1990 privind societățile comerciale, republicată, grupurile și organizațiile de producători recunoscute potrivit Ordonanţei Guvernului nr. 37/2005 privind recunoașterea şi funcționarea grupurilor şi organizațiilor de producători, pentru comercializarea produselor agricole şi silvice, precum şi pentru stabilirea unor măsuri de aplicare a acesteia, cu modificările și completările ulterioare, cooperativele agricole organizate în conformitate cu Legea nr.566/2004 a cooperației agricole, cu modificările și completările ulterioare.

**În termen de 15 zile de la publicarea în Monitorul Oficial al României Partea I a actului normativ, producătorii agricoli pot depune solicitarea la centrele locale/județene APIA, respectiv al municipiului București, unde au depus cererea unică de plată 2022.**

APIA stabilește valoarea unitară a grantului prin raportarea sumei totale alocate schemei la cantitatea depozitată și comunicată fiecărui centru județean. Potrivit comunicatului oficial, suma care se acordă fiecărui producător agricol beneficiar este obținută din înmulțirea grantului unitar stabilit de APIA cu cantitatea de grâu din recolta proprie a anului 2022 depozitată de către acesta la 1 februarie 2023.

Sursa: MADR

🏵🏵🏵

Din Actualitatea Europeană

Politica de coeziune a UE: posibilitate de formare pentru studenții la jurnalism și tinerii jurnaliști

Studiați jurnalismul? Comisia lansează un apel către studenții la jurnalism și tinerii jurnaliști, în cadrul celei de a șaptea ediții a Youth4Regions, programul pentru jurnaliștii în devenire.

Studiați jurnalismul? Comisia lansează un apel către studenții la jurnalism și tinerii jurnaliști, în cadrul celei de a șaptea ediții a Youth4Regions, programul pentru jurnaliștii în devenire.

În urma unei selecții, 37 de studenți la jurnalism și tineri jurnaliști vor călători la Bruxelles, unde, timp de o săptămână în octombrie 2023, vor urma cursuri de formare profesională, vor beneficia de mentorat din partea unor jurnaliști cu experiență alături de care vor lucra în sala de presă și vor vizita instituțiile UE și canale mass-media.

Se acceptă candidaturi în trei categorii (jurnalism general, fotojurnalism și jurnalism video) din statele membre ale UE, din țările învecinate și din țările candidate la aderare.

Câștigătorii vor participa și la concursul pentru [Premiul Megalizzi – Niedzielski pentru jurnaliștii în devenire](https://ec.europa.eu/regional_policy/policy/communication/partnership-with-media/megalizzi-niedzielski-prize_en)[EN**•••**](https://romania.representation.ec.europa.eu/news/politica-de-coeziune-ue-posibilitate-de-formare-pentru-studentii-la-jurnalism-si-tinerii-jurnalisti-2023-04-11_ro#modal), care va fi acordat la 11 octombrie 2023. Comisia le va acoperi participanților toate costurile legate de participarea la program.

Youth4Regions este programul prin care Comisia îi ajută pe studenții la jurnalism și pe tinerii jurnaliști să înțeleagă ce acțiuni întreprinde UE în regiunea lor. Peste 170 de persoane din întreaga Europă au urmat acest program de la lansarea sa, în 2017.


Puteți găsi formularul de candidatură și condițiile de participare pe [pagina web a programului](http://www.youth4regions.eu/) până pe 10 iulie.

Sursa: https://romania.representation.ec.europa.eu/news/politica-de-coeziune-ue-posibilitate-de-formare-pentru-studentii-la-jurnalism-si-tinerii-jurnalisti-2023-04-11\_ro

\*

Bursele postdoctorale MSCA: peste 260 de milioane EUR pentru a permite cercetătorilor să desfășoare activități de cercetare de frontieră în întreaga lume

Comisia Europeană a lansat o nouă cerere de propuneri pentru [bursele postdoctorale](https://marie-sklodowska-curie-actions.ec.europa.eu/actions/postdoctoral-fellowships) din 2023 în cadrul acțiunilor Marie Skłodowska-Curie (MSCA).

Cu un buget de 260,5 milioane de euro, aceste granturi vor spori potențialul creativ și inovator al cercetătorilor postdoctorali care doresc să dobândească noi competențe prin formare avansată și mobilitate internațională, interdisciplinară și intersectorială. Cererea de propuneri va permite, de asemenea, organizațiilor din întreaga lume, inclusiv universități de vârf, centre de cercetare, organizații publice și private și întreprinderi mijlocii, să atragă cercetători talentați. Cererea de propuneri se va încheia la 13 septembrie 2023 și se preconizează că vor fi finanțate peste 1 200 de proiecte.

Mariya **Gabriel**, comisarul pentru inovare, cercetare, cultură, educație și tineret, a declarat: *„Bursele postdoctorale Marie Skłodowska-Curie oferă o oportunitate unică cercetătorilor postdoctorali care doresc să își extindă orizonturile, să își îmbunătățească oportunitățile pe piața forței de muncă și perspectivele de carieră. Îi invit pe toți cercetătorii care îndeplinesc criteriile de depunere a candidaturii să participe și urez succes fiecăruia dintre ei. Aștept cu nerăbdare rezultatele interesante pe care știu că cei selectați le vor obține prin munca lor.*”

Bursele postdoctorale includ două componente. Bursele postdoctorale europene sunt deschise cercetătorilor de orice naționalitate pentru a realiza un proiect personalizat în UE sau în țările asociate la programul [Orizont Europa](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe_en)[EN**•••**](https://romania.representation.ec.europa.eu/news/bursele-postdoctorale-msca-peste-260-de-milioane-eur-pentru-permite-cercetatorilor-sa-desfasoare-2023-04-13_ro#modal). Bursele postdoctorale mondiale sunt deschise resortisanților europeni sau rezidenților pe termen lung care doresc să colaboreze cu organizații din afara țărilor menționate mai sus.

Mai multe informații cu privire la [cererea de propuneri](https://marie-sklodowska-curie-actions.ec.europa.eu/news/opening-of-postdoctoral-fellowships-2023-call) privind bursele postdoctorale din 2023 și la [modalitățile de depunere a candidaturii](https://marie-sklodowska-curie-actions.ec.europa.eu/actions/how-to-apply) sunt disponibile online.

\*

Comisia Europeană: În următorii 7 ani, FSE+ va investi în dezvoltarea și testarea proiectelor de inovare socială din toate țările membre UE


Săptămâna trecută a avut loc conferința finală a proiectului SEED - Social Innovation Ecosystem Development, prin intemerdiul căruia, alături de partenerii din Grecia, Slovenia și Italia dezvoltăm centrele naționale de competențe pentru inovare socială în fiecare dintre cele patru țări.

Centrul Național de Competențe în Inovare Socială din România este o inițiativă prin care susținem antreprenorii sociali din România, organizațiile suport, cercetătorii în inovație socială, factorii de decizie și funcționarii publici să lucreze împreună pentru a implementa cu succes viitoarele proiecte sprijinite prin FSE+ în domeniul inovării sociale.

„*În următorii 7 ani, FSE+ va investi în dezvoltarea, testarea proiectelor de inovare socială din toate țările membre UE și completăm acest lucru printr-o acțiune la nivel european. Vom susține ecosistemul de inovare socială din Europa în două moduri: 1. Instituim un centru european de competențe în inovare socială prin care să asigurăm învățarea reciprocă, consolidarea capacităților pentru toate părțile interesate. 2. Plănuim în 2023 să lansăm trei apeluri de proiecte la nivel european care să susțină proiectele transnaționale care facilitează transferul și scalarea inovării sociale*”, a transmis în cadrul evenimentului Andrea Leruste – Şeful adjunct de unitate pentru Politica şi Legislaţia FSE şi FEAD din cadrul Comisiei Europene.

Comisia Europeană va sprijini ecosistemul inovării sociale din statele membre prin intermediul Centrului European de Competență pentru Inovare Socială, condus de Asta Jurgute prezentă la eveniment.

Pornind de la întrebarea „ce pot face instituțiile pentru inovarea socială prin intermediul unor politici, dar totodată ce poate inovarea socială să învețe instituțiile și cum poate influența munca instituțiilor în acest sens?”, Enzio Manzini, președintele DESIS Network și profesor onorific la Politecnico di Milano a transmis: „*Uneori discuția este dificilă deoarece ce au oamenii în minte ca fiind inovare socială poate fi destul de divers. Acest lucru se întâmplă nu doar din cauza faptului că poate exista ambiguitate la nivelul conceptului, ci și pentru că putem folosi într-o formă extinsă noțiunea de inovare socială. Drept urmare, discuția poate fi dificilă și, în acest context, este important să găsim o limbă comună, ideea fiind nu de a ajunge să gândim toți la fel, ci de a reduce neînțelegerile*”.

„*Consider că prin intermediul proiectului am obținut rezultate importante și tangibile: am petrecut primul an al proiectului în realizarea unor acțiuni care să distribuie și să definească o limbă comună a inovării sociale, am analizat ecosistemul național, dar și modele de guvernanță disponibile atât la nivel european, cât și internațional pentru a ne putea inspira și identifica cel mai bun model pe care să-l putem aplica în cadrul centrelor noastre naționale de competențe […] În a doua parte am proiectat centrele noastre naționale de competențe în inovare socială și fiecare consorțiu național a identificat o provocare specifică, luând apoi decizia de a ne testa capacitatea de a face față acestor provocări. […] Este finalul proiectului SEED, dar este un nou punct de start pentru a lucra împreună în dezvoltarea centrelor naționale de competențe în inovare socială*” a precizat Fabrizio Barbiero, din partea municipalității Torino, managerul proiectului SEED.

Dimitris Panapoulos, coordonatorul tehnic al GSIN, din cadrul Ministerului Muncii și Afacerilor Sociale din Grecia, a explicat faptul că, în Grecia, construcția Centrului Național de Competențe în Inovare Socială a urmărit răspândirea unei înțelegeri comune a rolului inovării sociale, conectarea politicilor și comunităților de inovare socială, susținerea factorilor de decizie, funcționarilor publici și a practicanților, integrarea abordărilor/metodelor/practicilor/criteriilor de evaluare de succes și transferul cunoștințelor.

„*Ne-am dat seama în urma interacțiunilor cu investitorii, antreprenorii și inovatorii sociali de faptul că nu avem un «pipeline»* *(n.r. bază) suficient de antreprenori sociali și întreprinderi sociale pregătite pentru investiții. Este unul dintre motivele pentru care în 2022 am creat*[*festivalul consolid8*](https://www.consolid8.ro/festival/)*care promovează sustenabilitatea, folosirea noilor tehnologii și soluțiile din sfera inovării sociale. A doua ediție va avea loc în luna septembrie a acestui an, la Brașov*”, a transmis Raluca Prelucă, partener & consultant senior fonduri-structurale.ro, coordonatoarea Centrului Național de Competențe în Inovarea Socială din România.

Echipa centrului de competențe din România a fost însoțită la conferință și de un reprezentant al Autorității de Management al Programului Operațional Capital Uman din cadrul Ministerului Investițiilor și Proiectelor Europene.

Nena Dokuzov, parte a Ministerului Economiei, Turismului și Sportului din Slovenia, a prezentat acțiunile derulate în cadrul proiectului, stadiul dezvoltării centrului național de competențe în inovare socială, dar și planurile pentru viitor: *„Am pregătit un raport național care a relevat faptul că în Slovenia finanțăm economia socială mai mult prin Fondul European de Dezvoltare Regională decât prin Fondul Social European +. Am organizat un workshop național unde am invitat oficiali ai guvernului, ONG-uri, întreprinderi din sfera economiei sociale. […] Am avut o vizită foarte importantă, cea a Comisarului European Nicolas Schmit, în cadrul căreia i-am prezentat proiectul SEED, iar acesta a apreciat faptul că este vorba despre o abordare de impact în sectorul economiei sociale și a promis suportul Comisiei în viitor”*, a precizat Nena Dokuzov, din partea Ministerului Economiei, Turismului și Sportului din Slovenia.

Conferința poate fi urmărită [***aici***](https://www.youtube.com/watch?v=Qz9JWetGEYs).

Mai multe informații despre proiectul SEED sunt disponibile [***aici***](https://www.fonduri-structurale.ro/centrul-national-de-competente-in-inovare-sociala).

Sursa: [www.fonduri-structurale.ro](http://www.fonduri-structurale.ro/)

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

🏵🏵🏵

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/